Rose wat vir 3 jaar sonder water kan leef, nou te koop | Maroela Media
Dié roos is 'n skaars soort wat deur boere in Ecuador gevind is en wat in gebiede voorkom waar daar volop vulkaniese aktiwiteite is. Die roos leef baie langer as ander blomme wat ook in die gebied voorkom.
Hierdie roos is nou in die Verenigde Arabiese Emirate beskikbaar en 'n enkele roos sal jou ongeveer R2 000 uit saak jaag.
Die Bella-reeks van die maatskappy is veral gewild omdat dié roos in 'n glashouer geplaas word, nes in die Disney-storie "Beauty and the Beast". 'n Enkele roos saam met 'n glashouer kos ongeveer R3 500 en kom in kleure soos swart, blou, groen en rooi voor.
Die maatskappy spesialiseer ook in gewone rose en verskaf selfs rose aan koninklikes.
Net wat ons nodig het in die droogte! Maroela is daar nie erens saadjies of plantjies nie! Die fantasties mooi! Dankie.
Die blomme leef nie. Dit word met gliserien gepreserveer en hou dan jare lank solank dit juis nie in die son of in klammigheid staan nie. Dis nie dat dit drie jaar sonder water of sonlig KAN leef nie, dit moet juis UIT die son en weg van watet gehou word, anders sal dit uitdroog of verrot. Mense doen dit al jare met rose – kan dit maklik by die huis doen.
Dis g'n 'n spesiale soort roos uit die berge van Ecuador nie! Rose kom nie eers natuurlik voor in Suid-Amerika nie. Daai is eenvoudig 'n bemarking-liegstorie vir goedgelowiges.